google/wiki40b huggingface dataset:
Kalamazoo maakond

Kalamazoo maakond (Kalamazoo County) on maakond USA-s Michigani osariigis. Geograafilised koordinaadid on 42°24' N, 85°53' W.
Maakonna halduskeskus on Kalamazoo.
Maakonna pindala on 1503 km², millest 47 km² moodustab veepindala.
Elanike arv oli 2010. aasta rahvaloenduse järgi 250 331. Aastal 2000 oli elanike arv 238 603.

Ajalugu

Kalamazoo maakond moodustati 7. mail 1830. aastal.
Mart Tuisk

Mart Tuisk VR I/3 (ka Märt Tuisk, 13. detsember 1889 Elbi, Tori vald, Pärnumaa – 30. aprill 1942 Moskva) oli Eesti sõjaväelane (kolonel). 
Mart Tuisk oli Ohvitseride Keskkogu 1936. aasta juhatuse abisekretär. 
Ta oli 22. Eesti Territoriaalse Laskurkorpuse staabiülem. Saadeti õppustele Venemaale Frunze-nimelisse Akadeemiasse. Ta arreteeriti 17. juulil 1941 Moskvas, hukati.
Orava raamatukogu

Orava raamatukogu on raamatukogu Võru maakonnas Võru vallas Orava külas. Raamatukogu juhataja on Tuuli Dolgošev.
Aasta eurooplane Lätis

"Aasta eurooplane Lätis" on Lätis väljaantav aasta-auhind inimesele, kes avaliku küsitluse järgi on kõige enam aidanud Läti integreerumisele Euroopasse.
Auhinna asutas 1998. aastal mittetulundusühing Läti Euroopa Liikumine.
Mark Krupnick

Mark Krupnick (18. märts 1939 Irvington (New Jersey) – 29. märts 2003) oli juudi päritolu USA kirjandusteadlane ja kultuuriloolane. 
Krupnicki vanemad olid jidiši keelt kõnelevad immigrandid. 
Ta õppis Newark Academys ning seejärel Harvardi Ülikoolis inglise filoloogiat.
Anu Ivask

Anu Ivask (4. november 1933 – 30. jaanuar 2010) oli eesti keraamik ja portselanikunstnik.
Ta lõpetas 1958 Eesti Riiklikus Kunstiinstituudis keraamika eriala ja töötas suure osa aktiivsest kunstnikuelust kunstikombinaadis Ars.

Isiklikku

Tema abikaasa oli arhitekt ja disainer Udo Ivask.
Oybini vald

Vallaosad

Kuurort Oybin, Hain ja kuurort Lückendorf.
Christian Friedrich Neue

Christian Friedrich Neue (19. detsember 1799 (teistel andmetel 26. oktoober 1798) Spandau, Brandenburgi mark – 26. juuli (vkj 14. juuli) 1886 Stuttgart, Württembergi kuningriik) oli Saksamaalt pärit Eesti klassikaline filoloog.

Elulugu

Christian Friedrich Neue oli sakslane, köösneri poeg.
Neue õppis Berliini Ülikoolis klassikalist filoloogiat, lõpetas 1822 filosoofiadoktori kraadiga, väitekiri "Basshylidis fragmenta commentatio" (Berlin, 1822 ; juhendaja Philipp August Böckh).
Pärast ülikooli lõpetamist oli ta Sulpfurtis (Naumburgi lähedal) vanade keelte vanemõpetaja, 1831–1861 Tartu Ülikooli kirjandusajaloo, klassikalise filoloogia ja pedagoogika professor. 1836–1838 ja 1842–1851 (teistel andmetel 1836–1839 ja 1843–1851) oli Neue Tartu ülikooli rektor, täitis 1833–1851 korduvalt dekaani kohustusi, 1843–1851 töötas ühtlasi tsensuurikomitees. Ta õpetas kreeka ja ladina meetrikat, etümoloogiat ja süntaksit, tekstikriitikat, antiik- ja keskaja kirjanduse ajalugu, kreeka keelt ning klassikalise filosoofia ajalugu, juhendas saksa keelest ladina keelde tõlkimise praktikume. 1833–1836 oli ta ajakirja "Dorpater Jahrbücher für Litteratur, Statistik und Kunst, besonders Russlands" väljaandjaid ja toimetajaid. Aastast 1848 oli ta Peterburi Teaduste Akadeemia korrespondentliige. 
Tartu ülikooli rektorina püüdis Neue edendada regionaalset teadustööd ning tegi 1837 koos teiste professoritega ettepaneku korraldada Balti ja Soome õpetlaste ühiseid teaduskongresse. Ettepanek leidis haridusministeeriumi toetust, ent soovitati kaasata ka Venemaa teadlasi. See ei rahuldanud idee algatajaid ning üritused jäid ära. Tegelik riiginõunik (1848).
Bari ringkond (Puntland)

Bari ringkond on Puntlandi ringkond (1. järgu haldusüksus).
Ta on moodustatud Somaalia Bari ringkonna põhjaosast. Halduskeskus on Boosaaso.
Teisele poole Karkaari mägesid jääb Puntlandi Karkaari ringkond, mis on moodustatud Somaalia Bari ringkonna lõunaosast.
Tim Tscharnke

Tim Tscharnke (sündinud 13. detsembril 1989 Weißenfelsis) on Saksamaa murdmaasuusataja.
Juunioride maailmameistrivõistlustel 2008. aastal Mallesis võitis Tscharnke 4×5 km teatesõidus hõbemedali ja 10 km klassikasõidus pronksmedali. 2009. aastal Praz de Lys Sommandis kuulus ta hõbemedali võitnud Saksamaa teatemeeskonda koosseisu 4×5 km teatesõidus.
2010. aasta taliolümpiamängudel Vancouveris sai Tscharnke sprinditeate vabasõidus koos Axel Teichmanniga hõbemedali.

Maailmakarikavõistlustel

Tim Tscharnke on individuaalarvestuses osalenud (seisuga 10. jaanuar 2015) 102 maailma karikavõistluste etapil ja jõudnud esikolmikusse kahel korral, neist mõlemad on ta võitnud.
Katrin Roosileht

Katrin Roosileht (sündinud 25. juulil 1967 Põltsamaal) on Eesti ajaloolane.

Elulugu

Lõpetas 1985 Viljandi 4. keskkooli ja 1991 TÜ ajaloo osakonna; M.A. (arhiivindus, 2001, TÜ), väitekiri "Vaeslastekohtud Eestis. Arhiivinduslik aspekt".
Oli 1991–2001 Rahvusarhiivi justiitsasutuste talituse juhataja, Ajalooarhiivi teatmetalituse juhataja ja Viljandi Maa-arhiivi juhataja, 2001–04 välisministeeriumi arhiivi juhataja, aastast 2001 TÜ Viljandi Kultuuriakadeemia lektor, dokumendihalduse õppetooli hoidja.

Teadustöö

Uurimisvaldkond: sotsiaalajalugu (vaeslapsed eesti ühiskonnas 19. sajandi II poolel), kohtute ajalugu, arhiivikirjeldus, dokumendihalduse kaasaegsed probleemid.
Muhu Pagarid

OÜ Muhu Pagarid on Eesti toiduainetööstusettevõte, mis toodab ja müüb spetsiaalset Muhu leiba.
Ettevõte on registreeritud Saare maakonnas Muhu vallas Liiva külas. Ettevõte kanti Äriregistrisse 2012. Ettevõtte asutas Martin Sepping.
Peale Muhumaa on ettevõttel pagarikojad ka Tallinnas ja Tartus.
Tiheasustusega asula

Tiheasustusega asula on Eesti õigusaktides kasutatav mõiste, mille abil liigitatakse asustusüksusi, kusjuures inimeste tööhõive suunitlus teenindusele ja tööstusele, vastupidi linnalisele asula mõistele, ei ole selles kontekstis oluline.
Tiheasustusega asula idee leiab kasutust ka liikluskorralduses asula liiklusmärkide paigaldamisel ja sealt lähtuv asula jaoks kindlaksmääratud liikluskorraldus, mida kasutatakse ka küla mõttelise joonega eraldatud tihedama asustusega piirkondade puhul. Hajusa asustusega külade korral sellist märgistust aga ei kasutata. Tiheasustusega asula võib haarata ka mitut kohaliku omavalitsuse üksust.
56 (Tallinna bussiliin)

Tallinna bussiliin 56 sõidab Seli asumi ja kesklinna (Estonia bussipeatuse) vahel. Liini teenindab Tallinna Linnatranspordi AS ning liiklus toimub tööpäeviti. Bussiliin on ekspressliin.
Marsruut: Ümera tänav, Raadiku tänav, Laagna tee, Gonsiori tänav, Teatri väljak.
Tallinna linnaarhitekt

Tallinna linnaarhitekt on Tallinna linnavalitsuse teenistuses olev linnaarhitekt.
Eesti NSV ajal oli ametinimetuseks Tallinna peaarhitekt.
Põhjamaade e-maksuportaal

Põhjamaade e-maksuportaal (Nordisk eTax) on virtuaalne maksuportaal, mille kaudu on võimalik saada infot Põhjamaades olevatest maksudest. See on mõeldud Põhjamaades elavatele eraisikutele, kellel on vara ja sissetulekuid mõnes teises Põhjamaa riigis ning selle kaudu püütakse kaasa aidata topeltmaksustamise vähendamisele.
Virtuaalne maksuportaal valmis Põhjamaade Ministrite Nõukogu ja Rootsi, Taani, Soome, Norra ning Islandi maksuametite koostöös.
Friedrich Must

Friedrich Aleksander Must (11. oktoober 1896 Tartu – 17. august 1985 Paramus, Bergen, New Jersey) oli Eesti kohtunik.
Ta õppis aastail 1919–1920 Tartu Ülikooli keemiaosakonnas ja 1920–1924 õigusteaduskonnas, Korporatsioon Sakala liige.
Friedrich Must osales Vabadussõjas, oli 1924–1929 Tartu-Võru Rahukogu kohtuameti kandidaat, 1929–1938 Narva 1. jaoskonnakohtunik, alates 1938. aastast Tallinna Ringkonnakohtu liige.
1944. aastal põgenes ta Saksamaale, kust siirdus USA-sse.
Arteriool

Arterioolid (ladina keeles ains arteriola; mitm arteriolae) 
on mikrovereringe väikesed arterid, mis algavad arteritest ja lähevad üle kapillaaridesse. 
Arterioolide areng, anatoomia, morfoloogia, histoloogia ja patoloogia võivad erineda nii liigiti, indiviiditi kui ka arenguastmeti. 
Arterioolide sein koosneb kolmest kihist: väliskihist ehk adventiitiast, keskkihist ehk meediast ja sisekihist ehk intimast.
Vererõhk arterioolide kapillaaripoolses otsas on inimestel umbes 35 mmHg.
Arteriool on kantud kehtivasse rahvusvahelisse inimese anatoomia standardisse Terminologia Anatomica ja inimese tsütoloogia ja histoloogia standardsõnavarasse Terminologia Histologica.
Inimestel seostatakse arterioolidega arterioolikõvastumustõbe - arterioloskleroosi. 
Arterioolide seinte kokkutõmmete 'mõjutamine' on sihtmärklauaks osadele antihüpertensiivsetele ravimitele nagu nifedipiin (ravimi geneeriline nimetus).
286. Kaitsepataljon

Lahingutegevus

Pataljon sai väljaõppe ja varustuse Lätis Bolderājas, kust pärast väljaõpet saadeti Ida-Poolasse ja Valgevene kindralkomissariaati partisanidevastasesse sõtta.
20. juulist kuni 11. septembrini 1943. aastal teenis pataljon Leedus, kus valvas põllumajandusnormide täitmist, osales põllutööjõu mobiliseerimises.
12. augustist kuni 11. septembrini  1943. aastal osales pataljon partisanivastases operatsioonis "Unternehmen Sommer". 
21. septembrist kuni 23. oktoobrini 1943. aastal osales partisanidevastases operatsioonis "Unternehmen Fritz", Vilniusest lõunas.
24. oktoobrist kuni 6. novembrini 1943. aastal osales pataljon suures partisanidevastases operatsioonis "Unternehmen Heinrich" Polotski ja Idritsa piirkonnas 16. armee tagalapiirkonnas. Samas operatsioonis osalesid Saksa, Läti ja Vene väeüksuste kõrval ka 288. Eesti politseipataljon ja 289. Eesti politseipataljon ning 3. Eesti SS-vabatahtlike brigaad. 
Operatsioon katkestati Punaarmee pealetungi tõttu Neveli lõigus ja 7. novembril paigutati pataljon rindele Idritsasse, Neveli piirkonda, kua pataljon allus alguses 132. jalaväediviisile.

286. Politsei Jalaväepataljon

1943. aasta 9. detsembril muudeti pataljoni nimi 286. Politsei Jalaväepataljoniks (Polizei Füsilier Bataillon 286) ning pataljonis kehtinud Wehrmachti auastmed asendati Saksa Korrapolitsei auastmetega.

Lahingutegevus

Pataljon allus kaitsel alguses 132. jalaväediviisile ning 1944. aasta jaanuari teisest poolest alates 290. jalaväediviisile. 
Pataljon toodi Eestisse tagasi 18. - 22. veebruaril 1944. aastal, kaotused olid 16 langenut ja 64 haavatut. Eestis saadeti pataljoni juurde lisatud politseinikud tagasi oma teenistuskohtadesse. 
Pataljoni esialgne välipolitseinikest moodustatud koosseis asendati 1944. aastal väljakuulutatud mobilistsiooni tulemusel kogunenud mobiliseeritutega ning saadeti Virumaale rannakaitsesse 1. Eesti Politseirügemendi koosseisus, kus ta asus kuni Saksa vägede lahkumiseni Eestist septembris 1944. aastal.
1975. aasta ujumise maailmameistrivõistlused

1975. aasta ujumise maailmameistrivõistlused olid 2. maailmameistrivõistlused ujumises. Need toimusid 19. kuni 27. juulini 1975 Colombias Calis. Võistlused korraldas Rahvusvaheline Ujumisföderatsioon (FINA). Võistluste kavas olid samad alad, mis esimestel maailmameistrivõistlustel kaks aastat varem Belgradis. Võisteldi ujumises (meestel oli kavas 15 ja naistel 14 ala), vettehüpetes (2 ala nii meestel kui ka naistel), kujundujumises (naistel 3 ala) ja veepallis (ainult mehed).
Damon Severson

Damon Severson (sündinud 7. augustil 1994 Melville'is, Saskatchewanis) on Kanada jäähokimängija, kes mängib kaitsjana NHL-i klubis New Jersey Devils.
2012. aastal valiti ta NHL-i draft '​is Devilsi poolt 60. valikuna. Enne NHL-i karjääri algust mängis ta aastatel 2009–2014 viiel hooajal Western Hockey League'i klubis Kelowna Rockets.
Devilsi meeskonnas debüteeris ta NHL-is 9. oktoobril 2014 mängus Philadelphia Flyersi vastu. Esimese värava viskas ta kaks päeva hiljem mängus Florida Panthersi vastu. Debüüthooajal viskas ta viis väravat ja kogus 17 punkti. 2017. aasta septembris sõlmis Devils temaga uue kuueaastase lepingu. Hooaeg 2018–19 tema seni parim NHL-is, kui ta viskas 11 väravat ja kogus 39 punkti.
2019. aasta maailmameistrivõistluste veerandfinaalis lõi ta värava Šveitsi vastu, viigistades seisu 0,4 sekundit enne mängu lõppu. Lisaajal lõi Kanada värava ja pääses poolfinaali.
Pažaislis

Pažaislise männik

Pažaislise männikust on kujunenud tänapäeval 201 hektari suurune park, mis laiub Pažaislise kloostri ümber ja Kaunase veehoidla kallastel. Sealsed puud on valdavalt 100–130 aasta vanused, lisaks mändidele kasvab seal ka kuuski. Männikus kasvavad nõmmnelk, lood-angervars, harilik nõmmkann ja põisrohi Silene wolgensis.
Männiku silmapaistvaim puu on Rahu mäe tamm. See kasvab kloostri lähistel, puu ümbermõõt on 5,15 meetrit ja kõrgus 21 meetrit. Tamme vanus on umbkaudu 600 aastat. Varem kasvas selle lähistel veel suurem Pažaislise tamm, mis aga murdus aastal 2001 tormis. Selle vanus oli hinnanguliselt 800 aastat, ümbermõõt 6,7 meetrit ja kõrgus 23 meetrit. Pärast seda, kui vandaalid murdunud puu jäänused ära põletasid, pandi selle asukohta mälestustahvel.
Arrak (perekonnanimi)

Arrak on eesti perekonnanimi.
2017. aasta 1. jaanuari seisuga on perekonnanimi Arrak 54 mehel ja 63 naisel. Perekonnanimede levikult on Arrak meeste puhul 1872. ja naiste puhul 1751. kohal. Nimi on levinuim Põlva maakonnas, kus neid on 10 000 elaniku kohta 4,56.
Miranda Hart

Miranda Katherine Hart Dyke (sündinud 14. detsembril 1972 Torquays Devoni krahvkonnas) on inglise näitlejanna ja koomik.
Ago Pärtelpoeg

Ago Pärtelpoeg (sündinud 12. aprillil 1969 Tartus) on eesti ajakirjanik, raamatukogutöötaja, biograaf ja kirjastaja.

Looming

2010. aastal andis välja enda koostatud raamatu oma vanaonust – anatoomist ja mükoloogist Valter Pärtelpojast pealkirjaga "Üks ja ainus härra "Manna"".
2016. aastal ilmus tema raamat "Laine Peep: direktriss" (kirjastus Hea Lugu).
2018. aastal andis ta välja enda koostatud raamatu doktor Heino Noorest pealkirjaga "Elamise pikad varjud".
Kaatsi Mustjärv

Mustjärv (ka Kaatsi Mustjärv, Kaadsi Mustjärv, Väike-Katsi järv) on väike järv Valga maakonnas Valga vallas Karula rahvuspargi põhjaosas.
Mustjärv on ühenduses temast kagus asuva Mudajärvega. Mustjärvest voolab välja oja, mis voolab Savijärve.
Järve pindala on 0,6 ha.
Eesti Rahvusliku Sõltumatuse Partei

Nõukogudevastase info levitamine ERSP asutamise eel

Eesti Vabariigi 70. aastapäeva eel korraldas Taola nõukogudevastaste lendlehtede trükkimise ja massilise levitamise. Kogu Eestimaa visati täis lendlehti, mis kutsusid eestlasi üles täitma oma kodanikukohust ja astuma vastu kommunistidele ja Nõukogude okupatsioonile.
Usinalt aitas sellesisulise informatsiooni levitamisel kaasa Võrust pärit südikas ja kartmatu noor 17-aastane rahvuslane Ain Saar koos Võru Noortekolonniga, kes noil aegadel tekitas sensatsiooni oma ettevõtmisega Vabadussõjas langenute kalmistute taastamisel. Ain Saare meeskond aitas ka Taolal kommunistidevastaseid lendlehti trükkida ja Võrumaal levitada.

ERSP asutamine

30. jaanuaril 1988 avalikustati "Ettepanek Eesti Rahvusliku Sõltumatuse Partei loomiseks", millele oli alla kirjutanud 14 isikut – nende seas ka Erik Udam, kes oli korraldanud 23. augustil 1987 Hirvepargi miitingu ja kuulus Molotov-Ribbentropi Pakti Avalikustamise Eesti Gruppi (MRP-AEG). Aprillis 1988 alustas tööd ERSP korraldav toimkond, mis valmistas ette partei põhikirja.
ERSP asutamise kongress toimus 20. augustil 1988 Pilistvere kirikus. 
27. oktoobril oli Tallinnas Kirjanike Maja saalis ERSP esimene pressikonverents.
ERSP nägi oma põhieesmärgina tingimuste tagamist eestlaste püsimajäämiseks rahvusena oma ajaloolisel kodumaal. Selleks peeti vajalikuks taastada Eesti Vabariik õigusliku järjepidevuse alusel. Tolleaegset Eestit käsitles ERSP okupeeritud ja annekteeritud maana. 
ERSP algatas 24. veebruaril 1989 koos Eesti Muinsuskaitse Seltsiga ja Eesti Kristliku Liiduga Eesti kodanike komiteede liikumise, mis tipnes Eesti Kongressi valimistega 24. veebruarist 1. märtsini 1990 ning kokkukutsumisega 12. märtsil 1990. 
Eesti Kongress oli Eesti Vabariigi õigusjärgsete kodanike esinduskogu, mis nõudis Eesti Vabariigi taastamist õigusliku järjepidevuse alusel, olles seega ERSP tähtsaima eesmärgi kandja ning deklareerija. Eesti Kongressi 465 saadikukohast kuulus ERSP-le ligikaudu sada.
1992. aasta Riigikogu valimistel sai ERSP 10 saadikukohta ning moodustas valitsuskoalitsiooni koos Rahvusliku Koonderakonnaga Isamaa ja Mõõdukatega. ERSP-le kuulus uues valitsuses (Mart Laari esimene valitsus) siseministri portfell (Lagle Parek, hiljem Heiki Arike). 
1992. aasta Vabariigi Presidendi valimistel kandideeris ka ERSP esimees Lagle Parek, kuid ei osutunud valituks.
1995. aasta Riigikogu valimistel sai Isamaa ja ERSP liit 8 kohta, neist 2 kohta kuulusid ERSP-le. 
ERSP ühines 2. detsembril 1995 Rahvusliku Koonderakonnaga Isamaa. Parteide ühinemisel sündis Erakond Isamaaliit.
O Canada

"O Canada" on Kanada riigihümn. 
Muusika kirjutas Calixa Lavallée, keda võis inspireerida sarnane Mozarti teos "Preestrite marss". Prantsuskeelsed sõnad kirjutas Sir Adolphe Basile Routhier, ametliku ingliskeelse versiooni aga Robert Stanley Weir.
2018. aasta jaanuaris muudeti hümni ingliskeelse variandi teine rida sooneutraalseks nii, et varasema True patriot love in all thy sons command asemel on nüüd True patriot love in all of us command.
Nunavutis on ametlik ka hümni inuktitutikeelne versioon ("Uu Kanata").

Ametlikud sõnad

Inglise keeles

O Canada! Our home and native land! 

True patriot love in all of us command.

With glowing hearts we see thee rise,

The True North strong and free!

From far and wide, O Canada,

We stand on guard for thee.

God keep our land glorious and free!

O Canada, we stand on guard for thee!

O Canada, we stand on guard for thee!
Prantsuse keeles

Ô Canada! Terre de nos aïeux

Ton front est ceint de fleurons glorieux

Car ton bras sait porter l'épée

Il sait porter la croix

Ton histoire est une épopée

Des plus brillants exploits

Et ta valeur, de foi trempée

Protégera nos foyers et nos droits

Protégera nos foyers et nos droits
Inuktituti keeles
ᐆ ᑲᓇᑕ! ᓇᖕᒥᓂ ᓄᓇᕗᑦ!

ᐱᖁᔭᑏ ᓇᓚᑦᑎᐊᖅᐸᕗᑦ.

ᐊᖏᒡᓕᕙᓪᓕᐊᔪᑎ,

ᓴᙱᔪᓗᑎᓪᓗ.

ᓇᖏᖅᐳᒍ, ᐆ ᑲᓇᑕ,

ᒥᐊᓂᕆᑉᓗᑎ.

ᐆ ᑲᓇᑕ! ᓄᓇᑦᓯᐊ!

ᓇᖏᖅᐳᒍ ᒥᐊᓂᕆᑉᓗᑎ,

ᐆ ᑲᓇᑕ, ᓴᓚᒋᔭᐅᖁᓇ!

Uu Kanata! nangmini nunavut!

Piqujatii nalattiaqpavut.

Angiglivalliajuti,

Sanngijulutillu.

Nangiqpugu, Uu Kanata,

Mianiripluti.

Uu Kanata! nunatsia!

Nangiqpugu mianiripluti,

Uu Kanata, salagijauquna!
Simunapäev (luulekogu)

"Simunapäev" on Kristiina Ehina 2003. aastal ilmunud luulekogu.
Luulekogu on kujundanud Marek Allvee ning selle andis välja kirjastus Huma.
Vipera berus sachalinensis

Klassifikatsioon

Vipera berus sachalinensis klassifitseeriti  McDiarmidi, Campbelli ja Touré  poolt (1999) (järgides Golay jt klassifikatsiooni (1993)) hariliku rästiku (Vipera berus) alamliigina.
Osa autoreid vaatleb seda eraldi rästikuliigina.

Levila

Nad elavad Venemaal (Amuuri oblastis ja Sahhalinil), Hiinas (Jilini provintsis) ja Põhja-Koreas.
Carl Sarap

Carl Sarap (pseudonüüm Johanna Triefeldt; 4. märts 1892 Sompa, Jõhvi vald – 5. november 1942 Solikamsk) oli kirjastuse Odamees rajaja, toimetaja ja fotograaf.

Elulugu

Tema isa Johan Sarap oli Vokas koolmeister ja hiljem Sompas mõisavalitseja.
Carl Sarapi õpingud Tartu Ülikoolis katkestas Esimene maailmasõda. Sõja lõpupoole õnnestus tal suurem rahasumma teenida. Sellega rajas ta 1918. aastal Tartus kirjastuse ja raamatukaupluse Odamees. Carl Sarap ostis üles Siuru kirjastuse. Aastal 1919 andis ta välja kirjandus-, kunsti- ja teadusajakirja Odamees. Tegevtoimetaja oli Friedebert Tuglas, ilmus 5 numbrit. Ajakirja likvideerudes asutati kirjanduslise humoori ja päevasündmuste nädalaleht Odamees. Tegevtoimetajaks oli August Alle, ilmus 10 numbrit. Kirjastus- ja raamatuäri sattus raskustesse ja lõpetas 1927. aastal pankrotiga. Lisaks kirjastamisele ja raamatukauplusele oli tal ka mänguasjadetööstus. Tekkinud võlgu maksid kinni käendajad – sugulased, tuttavad ja sõbrad.
Carli perekond ja abielu lagunesid. Abikaasa siirdus koos tütrega USA-sse. Löök oli raske ja Carl Sarap tõmbus provintsi vaikusesse. Ta unustati avalikkuse ja kirjanikest sõprade poolt. Koos uue elukaaslase Johanna Triefeldtiga asuti elama Rakverre. Rakveres asutati taas raamatukauplus, kuid äri aeti Johanna Triefeldti nime all. Carl Sarap hakkas huvituma fotograafiast ning pildistas kodumaa loodust, loomi, talusid, linnavaateid. Ta rändas fotokaameraga läbi Eesti. Et loodust lähedalt näha, võttis ta ette pikki jalgsimatku. Endisest seltsiarmastajast sai üksiklane, kunstnik. Pseudonüümi Johanna Triefeldt all ilmus temalt postkaartide sari "Kaunis kodumaa". Aastal 1936 ilmus Narva ehitusajalugu kajastav monograafia, mille autorite hulka kuulus ka Carl Sarap. Aastal 1939 ilmus Tallinnas kirjastus-osaühingul "Kultuurkoondis" fotoalbum "Vana Narva", mille 63 fotot pärinevad Carl Sarapilt ja ajalooline ülevaade on Narva linnaarhivaarilt magister Arnold Soomilt.
Narva hävitajate küüsi jäi ka Carl Sarap. 1941. aasta juunis küüditamise päeval sattunud ta ühte tallu Virumaal, et kuulata seal raadiost sõjateateid, kuid sattus peale pererahva küüditamisele. Kuna tal oli kaasas fotoaparaat, mida ta ei jõudnud peita, siis  NKVD küüditajad võtsid kaasa ka tema kui spiooni, sest riigipiiril ei tohtinud pildistada. 
Carl Sarap suri Solikamski vangilaagris 5. novembril 1942.
Carl Sarap püüdis olla üheaegselt suurettevõtja ja boheemlane, kuid pidi lõpuks kõigest loobuma.
Fátima Báñez

María Fátima Báñez García (sündinud 6. jaanuaril 1967 San Juan del Puertos) on Hispaania poliitik, ökonomist ja jurist; ta kuulub Rahvapartei ridadesse. Ta on 22. detsembrist 2011 Hispaania töö ja sotsiaalkindlustuse minister Mariano Rajoy esimeses ja teises valitsuses.
Ta sündis aastal 1967 San Juan del Puertos Huelva provintsis Andaluusias. Ta on lõpetanud Comillase Paavstliku Ülikooli, tal on kraad nii majanduse kui ka õigusteaduse alal.
Aastatel 1997–2000 töötas ta nõunikuna Andaluusia teleraadiokompaniis Radio y Televisión de Andalucía (RTVA).
Aastast 2000 on ta Hispaania parlamendi alamkoja liige. 22. detsembrist 2011 on ta Hispaania töö ja sotsiaalkindlustuse minister Mariano Rajoy esimeses ja teises valitsuses.
42 kiri

Vastukajad

Kolm nõukogudeaegset vasakpoolse suunitlusega dissidenti (Andrei Sinjavski, Vladimir Maksimov ja Pjotr Abovin-Jegides), kes ei pooldanud Jeltsini poliitikat, avaldasid Pravdas avaliku kirja, kus kutsusid Jeltsinit üles erru minema. 8. oktoobril 1993 avaldati "Moskva demokraatliku üldsuse koosoleku pöördumine Venemaa presidendi B. Jeltsini poole", kus pooldati 42 kirja põhiseisukohti, lisaks kutsuti üles asuma ette valmistama Nürnbergi moodi rahvusvahelist protsessi "NLKP ja KGB kuritegeliku tegevuse" üle.
Maran

Heraldika

Marana teaduslik nimetus Potentilla on seotud ladinakeelse sõnaga potens, mis tähendab 'tugev', 'jõuline'. Seetõttu on maranat alates 11. sajandist kasutatud heraldikas tugevuse, jõu, au ja lojaalsuse sümbolina. Ühtlasi kasutati maranat hinge seisundi kirjeldamiseks. Eriti levinud oli marana kasutamine heraldikas Normandiss ja Bretagne'is. Koos William Vallutajaga jõudis maran heraldilise sümbolina ka Inglismaale.
Maarten van Gent

Maarten van Gent (sündinud 22. märtsil 1947 Rotterdamis) on Hollandi korvpallitreener.
Aastatel 2001–2003 oli ta Hollandi korvpallikoondise peatreener.
Priit Kuusk (ajakirjanik)

Priit Kuusk (sündinud 6. juulil 1973) on eesti ajakirjanik. 
Ta on juhtinud krimi-, spordi- ja uudistesaateid.
Aastatel 2006–2009 oli Kuusk Eesti Televisiooni hommikuprogrammi "Terevisioon" saatejuht, ta on juhtinud ETV saateid "Köögikodanikud" ja "Kahekõne". 2012. aasta sügisest on ta "Aktuaalse kaamera" toimetaja-saatejuht.

Isiklikku

Priit Kuusk on abielus ajakirjanik Heidit Kaioga, peres kasvab kolm last. Tema vend on ärimees Mart Kuusk.
Tema hüüdnimi on Wend.
Kuusk mängib jalgpalli IV liiga klubis FC Toompea 1994. 2006. aastast kuulub ta Kaitseliitu.
Hypoptophis wilsonii

Levila

Neid võib kohata roomamas Kongo Demokraatlikus Vabariigis ja Sambias.